# Canelones

* Per a altres significats, vegeu «Departament de Canelones».
Canelones (antigament Villa (de) Guadalupe) és una ciutat de l'Uruguai, capital i centre administratiu del departament homònim. A més de ser la capital, és una de les ciutats més importants del departament, a la zona sud de la República Oriental de l'Uruguai. El 1813 va ser declarada capital de la Província Oriental del Riu de la Plata (actual Uruguai).
El 1996 tenia 19.388 habitants (només el 5,1% del total departamental). Els seus primers veïns es van establir el 1726 i el poblat va créixer després d'un loteo realitzat cap a 1730.

## Informació general

Villa Guadalupe, nom original de Canelones, va començar a prendre forma definitiva amb l'arribada d'immigrants canaris i gallecs el 1774. La seva creació formal es va produir el 1783, quan ja tenia 70 cases, capella, casa capitular i presó.
La proximitat amb Montevideo, centre geopolític de la Banda Oriental, va convertir Guadalupe en escenari històric. Molins, frigorífics i diverses agroindustries es van establir allà a partir de 1900.

## Població

Canelones té una població de 19.631 habitants (cens 2004).
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 14.185 | 15.988 | 17.323 | 19.388 | {{{5}}} |

## Història

Villa Guadalupe es va fundar el 24 d'abril de 1783 per ordre del virrei Juan José de Vértiz, però la història reconeix com el seu fundador el rector Juan Miguel de la Laguna. A aquest se li dona la iniciativa de construir l'església parroquial i la gestió de la ubicació de famílies espanyoles després de 1774.
L'originària Villa de Nuestra Señora de Guadalupe va arribar a ser capital de la Província Oriental el 1813, per nomenament de José Gervasio Artigas, en ser elegit aquest president provisional dels orientals. El 27 de gener de 1816, per decret de l'Ajuntament de Montevideo ratificat per Artigas, es crea el departament de Canelones, un dels primers nou en els quals es dividiria la futura República i la primera jurisdicció dels quals s'estenia des del riu Santa Lucía fins a Montevideo. El 18 de desembre de 1828 és creada a Canelones la bandera nacional, per l'assemblea constituent i legislativa a iniciativa del governador provisori Joaquín Suárez.

## Govern

L'actual alcalde de Canelones és Marbel Curbelo (Front Ampli).

## Fills il·lustres

* Javier de Viana, escriptor.

## Referències

* ↑ «Història del Departament de Canelones» (en castellà). IMC (Intendència Municipal de Canelones. Arxivat de l'original el 2016-03-13. [Consulta: 1r desembre 2011].
* 1 2 3 4 "Ressenya històrica del Departament de Canelones" Arxivat 2016-03-13 a Wayback Machine. (castellà)
* ↑ Dades estadístiques de l'Institut Nacional d'Estadística de l'Uruguai (castellà)
* ↑ «Dades estadístiques de l'INE (Uruguai)» (en castellà). INE, 2004. Arxivat de l'original el 2011-07-21. [Consulta: 1r desembre 2011].
* ↑ «"ALCALDES Y CONCEJALES ELECTOS EN CANELONES" a la pàgina web d'"Hoy Canelones"». Arxivat de l'original el 2013-09-27. [Consulta: 1r desembre 2011].
* ↑ "Municipis de l'Uruguai" a la pàgina web del Congrés dels Intendents (CI) Arxivat 2012-03-08 a Wayback Machine. (castellà)

## Vegeu també

* Comuna Canaria
* Geografia de Canelones
* Ruta 5 (Uruguai)

## Enllaços externs

* Municipis de l'Uruguai Arxivat 2012-03-08 a Wayback Machine. (castellà)
* Distàncies aproximades dins de l'Uruguai (castellà)